recursal/SuperWikiNEXT-32B huggingface dataset:
Η **μάχη του Νέβιλ-Κρος** (αγγλικά: Neville's Cross) (17 Οκτωβρίου 1346) αποτελεί ένα από τα επεισόδια του εκατονταετή πολέμου και των πολέμων για την ανεξαρτησία της Σκωτίας. Κατά τη διάρκεια της μάχης ο στρατός της Σκωτίας ηττήθηκε, ενώ ο βασιλείας της Σκωτίας Δαυίδ Β΄ αιχμαλωτίστηκε.

Πρελούδιο
---------

Η βραχύχρονη ειρήνη μεταξύ Αγγλίας και Σκωτίας διακόπηκε το 1345 με την εισβολή των Άγγλων στη Σκωτία. Την ίδια χρονική φάση ανανεώθηκε ο πόλεμος στη Γαλλία: στην 12 Ιουνίου του 1346 τα στρατεύματα του Εδουάρδου Γ΄ της Αγγλίας αποβιβάστηκαν στη Νορμανδία. Παραμένοντας πιστός στη συμμαχία με τη Γαλλία, ο Δαυίδ Β΄ εισέβαλε στη βόρεια Αγγλία. Αντιμετώπισε δυσκολία να επιτύχει στρατηγικά αποτελέσματα λόγω τον οχυρωματικών έργων που είχαν κατασκευαστή από τον Εδουάρδου Γ΄ για αυτό το ενδεχόμενο. Παρόλου αυτά, λόγω της δυσμενής θέσης της Γαλλίας μετά την ήττα στη μάχη του Crécy, ο σκωτσέζος βασιλείας συγκέντρωσε ξανά τον στρατό του και εισέβαλε τη βόρεια Αγγλία. Μετά τη λεηλασία της περιοχής του Cumberland, το στράτευμα του πλησίασε την πόλη Durham.

Μάχη
----

Τα Σκωτσέζικα στρατεύματα αριθμούσαν 12 χιλιάδες. Το Αγγλικό στράτευμα αποτελούσε η τοπική πολιτοφυλακή και αριθμούσε 3-4 χιλιάδες (αν και ο Jean Froissart αναφέρει 11 χιλιάδες). Τη διοίκηση του Αγγλικού στρατεύματος είχε αναβάλει ο αρχιεπίσκοπος του Γιορκ, William de la Zouche. Στις 17 Οκτωβρίου τα δυο στρατεύματα παρατάθηκαν δυτικά του Durham, κοντά στο Αγγλοσαξονικό μνημείο του Νέβιλ-Κρος. 
Ξέροντας πόσο καθοριστικό παράγοντα έπαιξε η διατήρηση της αμυντικής θέσης στις μάχες του Crécy και του Halidon Hill και οι δύο πλευρές επέλεξαν στάση αναμονής. Στη παρούσα όμως συγκυρία η πλάστιγγά έγερνε προς την πλευρά των Άγγλων που παρενοχλούσαν τις γραμμές των Σκωτσέζων με τους τοξότες τους. Αυτό είχε ως αποτέλεσμα ο Δαυίδ Β΄ να αφήσει τις αμυντικές θέσεις και να κινηθεί ενάντια των Αγγλικών δυνάμεων με δυο από τα τρία τάγματα του στρατού του. Τα διάφορα όμως εμπόδια μεταξύ των δυο παρατάξεων έκαναν τα Σκωτσέζικα στρατεύματα εύκολο στόχο για του Άγγλους τοξότες, ακολουθώντας το ίδιο μοτίβο με τη μάχη του Crécy. Το τρίτο τάγμα, υπό τη διοίκηση του Ροβέρτου Στιούαρτ, τράπηκε σε φυγή. Το αποτέλεσμα ήταν η ήττα του Σκωτσέζικου στρατού και η αιχμαλωσία του Δαυίδ Β΄. Αιχμαλωτίστηκαν, επίσης, πολύ Σκωτσέζοι ευγενείς.

Σημασία
-------

Η ήττα των Σκωτσέζων στη μάχη του Νέβιλ-Κρος και η αιχμαλωσία του Δαυίδ Β΄ είχε ως αποτέλεσμα τη μακρά απουσία της Σκωτίας από τα δρόμενα του εκατονταετή πολέμου. Οι διαπραγματεύσεις για την πληρωμή λύτρων για την απελευθέρωση του βασιλεία τελείωσαν μόλις το 1357. Ακόμα και μετά την επιστροφή του Δαυίδ Β΄ στη Σκωτία, ήταν αναγκασμένος να διατηρεί ειρήνη με την Αγγλία. Σαν αποτέλεσμα, ο Εδουάρδος Γ΄ είχε την ευχέρεια να πραγματοποιεί επιχειρήσεις στη Γαλλία ανενόχλητος για τα νώτα του στη Βρετανία.
| Φωνές της όπερας |
| --- |
|  |
| Υψίφωνος (♀) |
|  |
| Μεσόφωνος (♀) |
|  |
| Κοντράλτο (♀) - Κοντρα-τενόρος (♂) |
|  |
| Τενόρος (♂) |
|  |
| Βαρύτονος (♂) |
|  |
| Βαθύφωνος (♂) |
| π • σ • ε
 |

**Μεσόφωνος** ή **μέτζο-σοπράνο** (mezzo-soprano) ονομάζεται η ερμηνεύτρια του λυρικού θεάτρου, της οποίας η φωνή κινείται μεταξύ της περιοχής της άλτο και της σοπράνο. Η διαφορά της από τις δύο ακραίες φωνές είναι ότι δεν φτάνει τόσο χαμηλά όσο η άλτο και δεν πάει πολύ ψηλά όπως η σοπράνο. Κινείται με ευκολία ειδικά στην μεσαία περιοχή η οποία χαρακτηρίζεται συνήθως από ζεστό χρώμα και ένταση.

Δεδομένου ότι στις περισσότερες όπερες οι γυναικείοι πρωταγωνιστικοί ρόλοι έχουν γραφτεί για σοπράνο, οι μέτζο-σοπράνο συνήθως ερμηνεύουν δευτερεύοντες ή συμπρωταγωνιστικούς ρόλους. Δεν είναι όμως σπάνιο φαινόμενο, κάποιος ρόλος υψιφώνου να δοθεί σε μεσόφωνο, καθώς η φωνή της μέτζο κινείται με ευκολία και στις ψηλές περιοχές. Ειδικά για κάποιους δραματικούς ρόλους για σοπράνο, πολλές φορές προτιμάται η μέτζο-σοπράνο, λόγω της μεγαλύτερης έντασης που παράγει η φωνή στην ψηλή περιοχή και της πιο "γεμάτης" μεσαίας περιοχής.

Ανάμεσα στις όπερες που ο πρωταγωνιστικός ρόλος έχει γραφτεί εξαρχής για μέτζο, ξεχωρίζουν η «Κάρμεν» του Ζωρζ Μπιζέ, ο «Κουρέας της Σεβίλλης» του Ροσσίνι, η όπερα "Σαμσών και Δαλιδά" του Σεν-Σανς κ.ά. Στην εποχή του μπαρόκ συναντάμε πιο συχνά πρωταγωνιστικούς ρόλους για μέτζο απ'ό,τι στο Bel Canto ή τον Βερισμό και πλέον μέτζο-σοπράνο ερμηνεύουν μπαρόκ ρόλους που ήταν αρχικά γραμμένοι για Castrati.

Διακεκριμένες ελληνίδες μεσόφωνοι
---------------------------------

* Τατιάνα Τρωιάννου (1938-1993)
* Αγνή Μπάλτσα (1944-)
*
Σημασία και προέλευση
---------------------

Ο όρος ρομπότ πρωτοεμφανίζεται σε ένα θεατρικό έργο επιστημονικής φαντασίας του Τσέχου Κάρελ Τσάπεκ το 1921 και προέρχεται από τη σλαβική λέξη robota που σημαίνει *εργασία*.

μέσα από δράσεις που ακολουθούν κάποιους εγγενείς κανόνες και με βάση δεδομένα για το ίδιο το ρομπότ και για το περιβάλλον του, που αποκτώνται από τα αισθητήρια με τα οποία είναι εφοδιασμένο.

Εφαρμογές
---------

  

  

### Άλλες εφαρμογές

Άλλοι τομείς εφαρμογής της ρομποτικής τεχνολογίας είναι η εξερεύνηση του διαστήματος, η ιατρική, οι αγροτικές εφαρμογές, η έρευνα και διάσωση κ.τ.λ. Η ρομποτική τεχνολογία στους τομείς αυτούς, παρά την ύπαρξη πρωτοτύπων, είναι ακόμη σε πρωταρχικό στάδιο. Τα αίτια για το γεγονός αυτό μπορούν να αναζητηθούν στην έλλειψη βαθύτερης κατανόησης των μηχανισμών ελέγχου που επιτρέπουν στον άνθρωπο να χειρίζεται επιδέξια μια ποικιλία αντικειμένων στην καθημερινότητά του. Για παράδειγμα, ο επιτυχής χειρισμός ενός ποτηριού αποτελεί μια καθημερινή ενέργεια ενός ανθρώπου, χωρίς ο ίδιος να είναι σε θέση να εξηγήσει τις λεπτομέρειες και την αλληλουχία των ενεργειών που είχαν ως αποτέλεσμα την επιτυχή έκβαση της δράσης του. Η ερευνητική δραστηριότητα για την προαγωγή της επιστήμης και της τεχνολογίας σ' αυτόν τον τομέα είναι, επομένως, ιδιαίτερα έντονη.

### Εκπαίδευση

Η εκπαιδευτική ρομποτική προσφέρει:

* αυτοεκτίμηση και αυτοπεποίθηση
* δημιουργικότητα
* συνεργασία με τα μέλη της ομάδας
* παρατηρητικότητα
* ερευνητικό πνεύμα
* ικανότητα επίλυσης προβλημάτων
* ικανότητα λήψης αποφάσεων

Δείτε επίσης
------------

* Επεξεργασία εικόνας
* Νευρωνικά δίκτυα
* Μηχανική μάθηση
* Τεχνητή νοημοσύνη

Παραπομπές
----------

1. ↑  Workman, Christopher; Howarth, Troy (2016). "Tome of Terror: Horror Films of the Silent Era". Midnight Marquee Press. σελ. 240. (ISBN 978-1936168-68-2).

Πηγές
-----

* Ζωή Δουλγέρη (2007). Ρομποτική: Κινηματική, δυναμική και έλεγχος αρθρωτών βραχιόνων.
Στη Νορβηγία η χειμερινή ώρα είναι η Ώρα Κεντρικής Ευρώπης (UTC+01:00). Η Νορβηγία χρησιμοποιεί τη Θερινή Ώρα (νορβηγικά: *sommertid*, θερινή ώρα). Η ημερομηνία μετάβασης είναι η ίδια όπως γίνεται και στις άλλες Ευρωπαϊκές χώρες.

Οι νήσοι Σβάλμπαρντ και Γιαν Μάγεν τηρούν την ίδια ώρα με την ηπειρωτική χώρα.

Η Νορβηγία εκτείνεται περισσότερο προς τα δυτικά και ανατολικά σε σύγκριση με αυτό που φαίνεται στο χάρτη. Το δυτικότερο σημείο στην ηπειρωτική Νορβηγία βρίσκεται στο γεωγραφικό μήκος 4°29′Α, που σημαίνει ότι υπάρχει διαφορά 42 λεπτών μεταξύ της μέσης ηλιακής ώρας και της επίσημης ώρας. Το ανατολικότερο σημείο στην ηπειρωτική Νορβηγία βρίσκεται στο γεωγραφικό μήκος 31°10′Α, που σημαίνει ότι υπάρχει διαφορά 64 λεπτών μεταξύ της μέσης ηλιακής ώρας και της επίσημης ώρας. Η διαφορά γεωγραφικού μήκους μεταξύ αυτών των σημείων είναι 26°41' ή 1 ώρα και 46 λεπτά.

Βάση δεδομένων ζώνης ώρας IANA
------------------------------

Η βάση δεδομένων ζώνης ώρας IANA περιέχει μία ζώνη για την περιοχή με το πρότυπο ISO 3166-1 άλφα-2 κωδικό ΝΟ (Νορβηγία) στο αρχείο zone.tab, που ονομάζεται "Europe/Oslo".
Το αρχιπέλαγος Σβάλμπαρντ καλύπτεται από τη ζώνη Arctic/Longyearbyen, ενώ το Γιαν Μάγεν καλύπτεται από τη ζώνη ώρας Atlantic/Jan\_Mayen. Και οι δύο συνδέονται με το Europe/Oslo.

Παρακάτω παρατίθονται στα στοιχεία για τη Νορβηγία άμεσα από το αρχείο zone.tab της βάσης δεδομένων ζώνης ώρας IANA. Οι στήλες που σημειώνονται με \* είναι οι στήλες από το ίδιο το αρχείο.

| κωδικός χώρας\* | Συντεταγμένες\* | TZ\* | Σχόλια\* | Μετατόπιση UTC χειμερινής ώρας | Μετατόπιση UTC θερινής ώρας |
| --- | --- | --- | --- | --- | --- |
| NO | +5955+01045 | Europe/Oslo |  | +01:00 | +02:00 |
| SJ | +7800+01600 | Arctic/Longyearbyen |  | +01:00 | +02:00 |
| - |  | Atlantic/Jan Mayen |  | +01:00 | +02:00 |
| AQ | -7200+00232 | Antarctica/Troll | Σταθμός Τρολλ, Γη της Βασίλισσας Μωντ | +00:00 | δε χρησιμοποιείται |

Θερινή ώρα
----------

Η Νορβηγία ακολουθεί τους κανόνες της Ευρωπαϊκής Ένωσης σε αυτό το θέμα.

Ιστορία
-------

Μια επίσημη ώρα παρουσιάστηκε το 1895. Έκτοτε η ζώνη ώρας είναι πάντα Γκρίνουιτς + 1.

Στη Νορβηγία η θερινή ώρα χρησιμοποιήθηκε τα έτη 1916, 1943-45, και 1959-65. Η διάταξη 1959-65 ήταν αμφιλεγόμενη και καταργήθηκε το 1965. Η γειτονική Σουηδία δεν τη χρησιμοποιούσε κατά τη διάρκεια αυτής της περιόδου.
Ωστόσο το 1980 η θερινή ώρα επαναφέρθηκε (μαζί με τη Σουηδία και Δανία) και από το 1996 η Νορβηγία έχει ακολουθήσει τους κανόνες της Ευρωπαϊκής Ένωσης σχετικά με τις ημερομηνίες μετάβασης.

Εξωτερικοί σύνδεσμοι
--------------------

* 
* Υπάρχει ένα νορβηγικός νόμος που λέει ότι η ζώνη ώρας για το νορβηγικό έδαφος είναι η UTC+1, εκτός από ένα μέρος του έτους (θερινή ώρα) «LOV 2007-01-26 nr 04: Lov om målenheter, måling og normaltid. (Νόμος σχετικά με τη μέτρηση, μονάδες και επίσημη ώρα)». Νορβηγική κυβέρνηση, NHD. 1 Ιανουαρίου 2008. .
Η **Chipita** είναι βιομηχανική και εμπορική εταιρεία παραγωγής τροφίμων στην Ελλάδα. Η εταιρεία εδρεύει στο 12ο χιλιόμετρο της εθνικής οδού Αθηνών - Λαμίας.

Ιστορία
-------

Ιδρύθηκε το 1973 από τους αδελφούς Λάμπρο, Φώντα, Απόστολο και Ιωάννη Γαβαλάκη. Εν συνεχεία, το 1986, η εταιρεία πέρασε στα χέρια του Σπύρου Θεοδωρόπουλου. Το 1992 η εταιρεία ξεκίνησε την εμπορία των μίνι κρουασάν. Το 1994 η εταιρεία εισήχθη στο Χρηματιστήριο Αξιών Αθηνών. Δύο χρόνια αργότερα, το 1996, η εταιρεία επέκτεινε τις δραστηριότητές της εκτός συνόρων και συγκεκριμένα στη Βουλγαρία, στην Ισπανία και στην Πορτογαλία, όπως και το 2000 στο Μεξικό. Το 2005 η εταιρεία συγχωνεύθηκε με τη «Δέλτα Πρότυπος Βιομηχανία Γάλακτος Α.Ε.». Πέντε χρόνια αργότερα, το 2010, o Σπύρος Θεοδωρόπουλος και ο όμιλος Olayan από τη Σαουδική Αραβία, αγόρασαν από τη Vivartia τα δικαιώματα της Chipita, δημιουργώντας την εκ νέου.

Μάρκες
------

Διαθέτει τις διεθνούς εμβέλειας μάρκες 7DAYS, fineti και Chipicao, όπως και τις τοπικής εμβέλειας μάρκες Molto, Spin Span, Chipita Chips, Tsipers και Extra.

### 7DAYS

Λογότυπο των 7DAYS
Η 7DAYS αποτελεί την κύρια μάρκα της εταιρείας διεθνώς. Πέρα από την εγχώρια αγορά, τα προϊόντα της μάρκας διατίθενται και στο εξωτερικό, με χαρακτηριστικό παράδειγμα αυτό της Βοσνίας και Ερζεγοβίνης, όπου οι πωλήσεις γίνονται και μέσω του ηλεκτρονικού εμπορίου.

#### Προϊόντα

Τα προϊόντα της μάρκας 7DAYS είναι τα εξής:

* Croissant
* Bake rolls
* Swiss rolls
* Sweet thing
* Cake bar
* Pizzetti

### fineti

Η fineti είναι μία από τις τρεις μάρκες της εταιρείας σε διεθνές επίπεδο.

### Chipicao

Η Chipicao αποτελεί μάρκα της εταιρείας διεθνώς.

Παραπομπές
----------

1. 1 2  Η Chipita International S.A. και η εφαρμογή του Ηλεκτρονικού Εμπορίου (e-commerce) στα προϊόντα της "7 Days" στη Βοσνία και Ερζεγοβίνη Αρχειοθετήθηκε 2016-10-20 στο Wayback Machine. eureka.lib.teithe.gr
2. ↑  ΣΠ. ΘΕΟΔΩΡΟΠΟΥΛΟΣ Και πάλι μπίζνες με την Chipita tovima.gr

Εξωτερικοί σύνδεσμοι
--------------------

* Επίσημος ιστότοπος
Ο **Καζασκέρης** (τουρκ. *kadıasker*) ήταν στρατιωτικός και θρησκευτικός τίτλος στην Οθωμανική Αυτοκρατορία. Είναι σύνθετη λέξη που προέρχεται από το καδής (=ιεροδικαστής) και ασκέρ (= στρατός), και αντιστοιχεί περίπου σε σύγχρονο ανώτατο στρατοδίκη. Ο θεσμός του καζασκέρη χρονολογείται από το 2ο/8ο αιώνα, όταν ο κυβερνήτης της Αιγύπτου Σαλίχ ιμπν Αλί (π. 132/750), οργάνωσε στρατιωτική εκστρατεία διορίζοντας ένα δικαστή για κάθε μονάδα του στρατού. Κατά τη δυναστεία των Αγιουβιδών, τέθηκε σε χρήση από τον Σαλαντίν (1138-93), ενώ ο ίδιος θεσμός χρησιμοποιήθηκε επίσης από τους Σελτζούκους.

Στα πλαίσια της Οθωμανικής Αυτοκρατορίας, καζασκέρης διορίστηκε για πρώτη φορά από τον σουλτάνο Μουράτ Α' το 765/1363, στην Προύσα, έχοντας στρατιωτικές αρμοδιότητες και την επίβλεψη όλων των καδήδων. Ο Μωάμεθ Β΄ καθιέρωσε δύο καζασκέρηδες: έναν της Ρούμελης, με αρμοδιότητα σε όλα τα εδάφη δυτικά της Κωνσταντινούπολης και έναν της Ανατολής για τα αντίστοιχα ανατολικά της Κωνσταντινούπολης εδάφη της αυτοκρατορίας. Ως αποτέλεσμα νέων οθωμανικών κατακτήσεων, το 922/1516, ο Σελίμ Α' θεσμοθέτησε το αξίωμα ενός τρίτου καζασκέρη στο Ντιγιάρμπακιρ, το οποίο όμως σύντομα καταργήθηκε.

Ο Καζασκέρης στην περίοδο της σουλτανικής Τουρκίας θεωρούνταν ανώτατος θρησκευτικός λειτουργός και κατείχε στην ιεραρχία την ενδιάμεση θέση μεταξύ του Σεϊχουισλάμη και των Καδήδων και ανήκε στην ακολουθία του σουλτάνου, τόσο στις εκστρατείες όπου συμμετείχε αυτοπροσώπως, όσο και στις διάφορες περιοδείες του στην ύπαιθρο, προκειμένου να παρέχει συμβουλές σε διάφορα ζητήματα που προέκυπταν. Η ημερήσια αμοιβή του ανερχόταν στους 500 ακτσέδες, αλλά του αναλογούσε επιπλέον το 15 τοις χιλίοις της λείας των στρατιωτών. Μέχρι τον 11ο/17ο αιώνα διοριζόταν με πρόταση του Μεγάλου Βεζίρη και αργότερα από τον μουφτή της Κωνσταντινούπολης. Η θητεία του είχε διάρκεια ενός έτους. Από τα μέσα του 16ου αιώνα η επιρροή τους μειώθηκε σημαντικά, αν και παρέμειναν μέλη του αυτοκρατορικού συμβουλίου (διβάνι) μέχρι τα μέσα του 19ου αιώνα. Οι τίτλοι των καζασκέρηδων Ρούμελης και Ανατολίας ενοποιήθηκαν το 1914.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καζασκέρης** |


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **καζασκέρης**  |

* λήμμα "Kadı 'Askar", *The Encyclopedia of Islam*, Vol. IV, E.J. Brill, Leiden: 1997
**Μεταφυσική** — Διεθνές περιοδικό φιλοσοφικής και διεπιστημονικής έρευνας που δημοσιεύθηκε στη Δημοκρατία του Αζερμπαϊτζάν. Παρέχει στους αναγνώστες επιστημονικά άρθρα σχετικά με το Αζερμπαϊτζάν και την παγκόσμια φιλοσοφία, ιστορία, πολιτισμό, λογοτεχνία, τέχνη και άλλους τομείς της επιστήμης.

Γενικά
------

Το περιοδικό Μεταφυσική καταχωρήθηκε στο Υπουργείο Δικαιοσύνης της Δημοκρατίας του Αζερμπαϊτζάν το 2017 με αριθμό 4144. Το *"Philosophy and Interdisciplinarity"* είναι ένα διεθνές φιλοσοφικό και διεπιστημονικό περιοδικό στον τομέα των επιστημών της Δημοκρατίας του Αζερμπαϊτζάν.

Το περιοδικό Μεταφυσική δημοσιεύεται 4 φορές το χρόνο. Όλα τα άρθρα στα Αζερμπαϊτζάν, Τουρκικά, Ρωσικά, Αγγλικά, Περσικά και Αραβικά γίνονται δεκτά και δημοσιεύονται εάν υπάρχει θετική γνώμη εμπειρογνωμόνων.
Με την απόφαση του Προεδρείου της Επιτροπής Ανώτατης Βεβαίωσης υπό τον Πρόεδρο της Δημοκρατίας του Αζερμπαϊτζάν, το περιοδικό "Metaphysics" συμπεριλήφθηκε στον κατάλογο των περιοδικών που συνιστώνται για δημοσίευση των κύριων αποτελεσμάτων των διατριβών στη φιλοσοφία και την κοινωνιολογία στη Δημοκρατία του Αζερμπαϊτζάν.

Ενότητες του περιοδικού
-----------------------

* Φιλοσοφία και Κοινωνιολογία
* Πολιτικές επιστήμες
* Φιλολογικές επιστήμες
* Θεολογικές επιστήμες
* Ψυχολογία
* Παιδαγωγία
* Ιστορία και ανθρωπολογία
* Ιστορία και αρχιτεκτονική τέχνης

Παραπομπές
----------

1. ↑  "2616-6879"&search\_id=10237564# «Metafizika (Bakı) ISSN 2616-6879 Metafizika (Bakı. Online) 2617-751X». Ανακτήθηκε στις 19 Μαΐου 2021.
2. ↑  «Metafizika jurnalının baş redaktoru» (στα Αζερμπαϊτζανικά). metafizikajurnali.az. Αρχειοθετήθηκε από το πρωτότυπο στις 7 Σεπτεμβρίου 2018. Ανακτήθηκε στις 19 Μαΐου 2021.
3. ↑  «"Metafizika" jurnalının nüfuzlu beynəlxalq indeksdə qeydiyyatı». 13 Ιουλίου 2020. Ανακτήθηκε στις 19 Μαΐου 2021.
4. ↑  «ARP yanında Ali Attestasiya Komissiyasının saytında» (PDF). Αρχειοθετήθηκε από το πρωτότυπο (PDF) στις 13 Ιουλίου 2020. Ανακτήθηκε στις 13 Ιουλίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μεταφυσική (περιοδικό του Αζερμπαϊτζάν)** |

* Ανώτατη Επιτροπή Βεβαίωσης υπό τον Πρόεδρο της Δημοκρατίας του Αζερμπαϊτζάν Αρχειοθετήθηκε 2020-07-13 στο Wayback Machine.
* Επιστημονικά περιοδικά στο σύστημα του Υπουργείου Παιδείας της Δημοκρατίας του Αζερμπαϊτζάν
* Κατάλογος τίτλων περιοδικών του Υπουργείου Δικαιοσύνης
Ο **Κώστας Ασημακόπουλος** του Αθανασίου (Μυτιλήνη, 20 Μαΐου 1936 - 7 Σεπτεμβρίου 2020) ήταν Έλληνας σκηνοθέτης, σεναριογράφος, θεατρικός συγγραφέας και κριτικός.

Βιογραφία
---------

Γεννήθηκε στη Μυτιλήνη στις 20 Μαΐου του 1936. Είχε σπουδάσει Πολιτικές Επιστήμες και από πολύ νωρίς ασχολήθηκε με το θέατρο ως σκηνοθέτης και θεατρικός συγγραφέας, καθώς και με τον κινηματογράφο. Είχε γράψει περισσότερα από 35 σενάρια ταινιών και 5 θεατρικά έργα. Στον ελληνικό κινηματογράφο είχε συμμετάσχει ως σεναριογράφος, σκηνοθέτης, παραγωγός ή συμπρωταγωνιστής σε 17 ταινίες.

Το συγγραφικό του έργο σε μυθιστορήματα και διηγήματα είναι επίσης αξιόλογο. Σημαντικότερα εξ αυτών είναι: *Ο βασιλιάς και το άγαλμα*, *Η αλτάνα της Πάργας*, που βραβεύτηκε από την Ακαδημία Αθηνών, *Η γενιά των αιχμαλώτων* (μυθιστόρημα), *Του Ιερού Λόχου* (διηγήματα) κ.ά.

Ο Κ. Ασημακόπουλος εκπροσώπησε την ελληνική λογοτεχνία σε διάφορα συνέδρια στη Γιουγκοσλαβία, την Ιρλανδία, την Κίνα, τη Ρουμανία κ.ά. Έχει τιμηθεί ιδιαίτερα από τη Γαλλική Ακαδημία με το Βραβείο "Arts Sciences et Lettres" (Γραμμάτων και Τεχνών). Είναι μέλος της Εταιρίας Ελλήνων Λογοτεχνών, της Εταιρίας Ελλήνων Θεατρικών Συγγραφέων, της Ένωσης Κριτικών Κινηματογράφου, της Ταινιοθήκης της Ελλάδος και της Εφορείας Θεατρικού Μουσείου και Γενικός Γραμματέας στο Δ.Σ. της Ελληνικής Εταιρείας Μεταφραστών Λογοτεχνίας. 

Ο Κώστας Ασημακόπουλος μιλούσε επίσης αγγλικά, γαλλικά και ιταλικά και ήταν μόνιμος κάτοικος της Αθήνας.

Απεβίωσε στις 7 Σεπτεμβρίου 2020.

Παραπομπές
----------

1. 1 2  Ελληνική Εταιρεία Σκηνοθετών ΑΣΗΜΑΚΟΠΟΥΛΟΣ ΚΩΣΤΑΣ
2. ↑  «Κώστας Ασημακόπουλος: Πέθανε ο τελευταίος συναξαριστής | Liberal.gr». *www.liberal.gr*. Ανακτήθηκε στις 1 Αυγούστου 2023.

Πηγές
-----

* "Who's Who 1979" σ.54

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 250160062365035790009
* **ΕΒΕ**: 15223
* **BiblioNet**: **12585**
* LCCN: n82010581
* ISNI: 0000 0000 7291 4240
* GND: 1045854727
* SUDOC: 148379656

 |

 |
Η **Αμέλια Βέγα** (πλήρες όνομα: *Amelia Vega Polanco* Αμέλια Βέγα Πολάνκο, γεννήθηκε 7 Νοεμβρίου 1984) είναι Δομινικανή μοντέλο, ηθοποιός, συγγραφέας, τραγουδίστρια και Μις Υφήλιος το 2003.

Μις Υφήλιος
-----------

Αφού κέρδισε τον τίτλο της Μις Δομινικανή Δημοκρατία, η Βέγα εκπροσώπησε τη Δομινικανή Δημοκρατία στον διαγωνισμό Μις Υφήλιος 2003 που πραγματοποιήθηκε στην Πόλη του Παναμά στις 3 Ιουνίου 2003 και αναδείχθηκε νικήτρια. Έγινε η πρώτη που κέρδισε τον τίτλο από την Δομινικανή Δημοκρατία και η ψηλότερη Μις Υφήλιος με ύψος 188 εκ.

Μουσική καριέρα
---------------

Αφού ηχογράφησε το πρώτο της demo σε ηλικία 15 ετών και ξεκίνησε την καλλιτεχνική της καριέρα σε μιούζικαλ στην πόλη της στην ίδια ηλικία. Το πρώτο single της "Pasa Un Segundito" κυκλοφόρησε από το iTunes στις 26 Απριλίου 2010 και έγινε κορυφαίο λάτιν τραγούδι σε μόλις δύο μέρες. 

Λίγους μήνες αργότερα, κυκλοφόρησε ένα περιβαλλοντικό τραγούδι, το «Smog». Ανήγγειλε στον λογαριασμό της στο Twitter ότι το πλήρες άλμπουμ της "Agua Dulce" θα κυκλοφορήσει στις 30 Αυγούστου 2011, πρώτα στο iTunes. Άρχισε να προωθεί τη μουσική της στο Πουέρτο Ρίκο, στον Εκουαδόρ, στον Παναμά, στη Δομινικανή Δημοκρατία "όπου άνοιξε τη συναυλία για τον Marc Anthony και τον Chayanne μπροστά σε ένα πλήθος 50.000 ατόμων".

Προσωπική ζωή
-------------

Στις 24 Δεκεμβρίου 2011, παντρεύτηκε τον Δομινικανό παίκτη του NBA Αλ Χόρφορντ, μετά από δύο χρόνια σχέσης και μαζί έχουν αποκτήσει πέντε παιδιά.

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 127795.
2. ↑  (Αγγλικά) *The Fashion Model Directory (FMD)*. amelia\_vega. Ανακτήθηκε στις 4  Απριλίου 2022.
3. ↑  (Αγγλικά) *The Fashion Model Directory (FMD)*. amelia\_vega. Ανακτήθηκε στις 30  Δεκεμβρίου 2022.
4. ↑  «iTunes Music – Pasa un Segundito – Single by Amelia Vega». iTunes Store. 23 Απριλίου 2010. Ανακτήθηκε στις 2 Σεπτεμβρίου 2012.
5. ↑  «iTunes Music – Smog – Single by Amelia Vega». iTunes Store. 9 Φεβρουαρίου 2011. Ανακτήθηκε στις 2 Σεπτεμβρίου 2012.
6. ↑  «Amelia Vega se casa con Al Horford – Hoy Digital». Hoy.com.do. Αρχειοθετήθηκε από το πρωτότυπο στις 5 Ιουνίου 2012. Ανακτήθηκε στις 2 Σεπτεμβρίου 2012.
7. ↑  «Amelia Vega and Ai [sic Horford Announce Fifth Baby»]. Telemundo. 2022-07-01.. Ανακτήθηκε στις 2022-07-06.

Εξωτερικοί σύνδεσμοι
--------------------

* Πολυμέσα σχετικά με το θέμα  Amelia Vega στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/148080

 |

 |
Η **Ένωση Επαγγελματικού Ποδοσφαίρου** (ρουμανικά: *Liga Profesionistă de Fotbal*, LPF) είναι οργανισμός που ιδρύτθηκε το 1993. Αποτελείται από τις ποδοσφαιρικές ομάδες που μετέχουν στη Λίγκα 1 (Liga I) και είναι υπεύθυνος για τη διεξαγωγή του εν λόγο πρωταθλήματος, όπως και του Λιγκ Καπ (Cupa Ligii).

Ιστορία
-------

Η πρώτη μορφή της οργάνωσης των επαγγελματικών συλλόγων στη Ρουμανία δημιουργήθηκε στις 5 Οκτωβρίου του 1970 με την Κολεγιακή Κατηγορία Α (Colegiul Divizionar A), με πρόεδρο τον Μιρτσέα Αγκελέσκου. Μέχρι το 1990, στο κολέγιο δεν έχει ληφθεί καμία ουσιαστική απόφαση. Το 1990 η οργάνωση μετονομάστηκε σε Ένωση Ομάδων Κατηγορίας Α (Liga Echipelor Divizionare A), έπειτα σε Εθνική Ένωση Ποδοσφαίρου (Liga Naţională de Fotbal) και αεργότερα σε Ένωση Επαγγελματικών Σωματείων (Liga Cluburilor Profesioniste).

Στις 10 Οκτωβρίου 1992, η ένωση άλλαξε και πάλι την ονομασία της σε Ένωση Επαγγελματικού Ποδοσφαίρου Α Κατηγορίας (Liga Profesionistă de Fotbal a Diviziei A), στη συνέχεια, στις 22 Ιανουαρίου 1993, μετονομάστηκε εκ νέου σε Ένωση Επαγγελματικού Ποδοσφαίρου Ρουμανίας (Liga Profesionistă de Fotbal A României).

Στις 30 Σεπτεμβρίου του 1996, ο Ντουμίτρου Ντράγκομιρ εξελέγη πρόεδρος της LPF, του οποίου τη θέση πήρε ο Μιχαήλ Εμινέσκου (Φεβρουάριος 1997). Στις εκλογές του Οκτωβρίου του 2000, όπως και στη συνέχεια το Νοέμβριο του 2005 ο Ντράγκομιρ επανεξελέγη πρόεδρος.

Στις 14 Νοεμβρίου του 2013, ο Γκίνο Γιοργκουλέσκου εκλέχθηκε πρόεδρος της LPF, 17 χρόνια έπειτα από την εκλογή του Νουμίτρου Ντράγκομιρ στην Ένωση Επαγγελματικού Ποδοσφαίρου (Liga Profesionistă de Fotbal).

Παραπομπές
----------

1. ↑  epfl-europeanleagues.com Liga Profesionistã de Fotbal
2. ↑  B1.ro. «Mitică Dragomir pierde LPF după 17 ani: Gino Iorgulescu este noul președinte al Ligii». Αρχειοθετήθηκε από το πρωτότυπο στις 17 Νοεμβρίου 2013. Ανακτήθηκε στις 21 Οκτωβρίου 2015.  Unknown parameter `|data=` ignored (`|date=` suggested) (βοήθεια); Unknown parameter `|access time=` ignored (βοήθεια); Unknown parameter `|year access=` ignored (βοήθεια)

Εξωτερικοί σύνδεσμοι
--------------------

* Επίσημος ιστότοπος
Η ***Candida albicans*** είναι μύκητας, ο οποίος ανήκει στην φυσιολογική χλωρίδα του ανθρώπινου σώματος. Συμβιώνει με τον ξενιστή έως ότου λόγω ενδογενών και εξωγενών παραγόντων, ο ξενιστής παρουσιάσει μειωμένη αντίσταση. Σ' αυτές τις περιπτώσεις ευνοείται ο πολλαπλασιασμός και η εγκατάσταση του μύκητα στο δέρμα, στους βλεννογόνους, ή στους ιστούς και στα όργανα του ξενιστή, όπου προκαλεί βαρύτατης πρόγνωσης καντιντιάσεις. Ανάλογα με το όργανο που προσβάλλει, μπορεί να προκαλέσει πνευμονική καντιντίαση, κολπίτιδα ή στοματίτιδα. 

Mύκητας Candida albicans
Η προσβολή φυσιολογικών ατόμων από *Candida albicans* αντιμετωπίζεται από τους μηχανισμούς χυμικής και κυτταρικής ανοσίας του ξενιστή. Αναγνωρίζονται κυρίως δύο κύρια στελέχη *C. albicans* (Α και Β) και ένας τρίτο *C. albicans*-C. Τα στελέχη του γένους *Candida* είναι υπεύθυνα για το 70-80% των μυκητιασικών λοιμώξεων (σοβαρών και θανατηφόρων λοιμώξεων). Αυτό συμβαίνει λόγω έλλειψης διαγνωστικής μεθόδου και κατ΄συνέπεια καθυστερημένης διάγνωσης και έναρξης αντιμυκητιασικής θεραπείας .

Παραπομπές
----------

1. ↑  «1.2 ΜΙΚΡΟΟΡΓΑΝΙΣΜΟI». *ebooks.edu.gr*. Ανακτήθηκε στις 27 Νοεμβρίου 2020.
2. ↑  Paramythiotou, Elisabeth; Frantzeskaki, Frantzeska; Flevari, Aikaterini; Armaganidis, Apostolos; Dimopoulos, George (2014-01-17). «Invasive Fungal Infections in the ICU: How to Approach, How to Treat» (στα αγγλικά). *Molecules* **19** (1): 1085–1119. doi:10.3390/molecules19011085. ISSN 1420-3049. PMID 24445340. PMC PMC6271196. .
3. ↑  Brawner, D L; Smith, F O; Mori, M; Nonoyama, S (1991). «Adherence of Candida albicans to tissues from mice with genetic immunodeficiencies.» (στα αγγλικά). *Infection and Immunity* **59** (9): 3069–3078. doi:10.1128/IAI.59.9.3069-3078.1991. ISSN 0019-9567. Αρχειοθετήθηκε από το πρωτότυπο στις 2020-12-09.. Ανακτήθηκε στις 2020-11-27.
4. ↑  Vincent, Jean-Louis (1995-08-23). «The Prevalence of Nosocomial Infection in Intensive Care Units in Europe: Results of the European Prevalence of Infection in Intensive Care (EPIC) Study» (στα αγγλικά). *JAMA* **274** (8): 639. doi:10.1001/jama.1995.03530080055041. ISSN 0098-7484. .

Εξωτερικοί σύνδεσμοι
--------------------

* Πολυμέσα σχετικά με το θέμα  Candida albicans στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85019564
* NKC: ph180716

 |

 |
Η **Προ Λιγκ** (αγγλικά: *Pro League*) είναι μη κερδοσκοπική οργάνωση που εδρεύει στο Βέλγιο και ιδρύθηκε το 1974 η οποία περιλαμβάνει επαγγελματικά ποδοσφαιρικά σωματεία που αγωνίζονται στην Πρώτη Κατηγορία Α και στην Πρώτη Κατηγορία Β. Η Προ Λιγκ έχει ως στόχο να αναπτύξει και να προωθήσει το επαγγελματικό ποδόσφαιρο στο Βέλγιο και να εξασφαλίσει την ποιότητα του προϊόντος (ποδοσφαιρικό θέαμα). Το 1997, ήταν ένας από τους ιδρυτές της ένωσης Ευρωπαϊκών Λιγκών Ποδοσφαίρου (EPFL).

Ιστορία
-------

Η Προ Λιγκ στο παρελθόν ονομαζόταν *Επαγγελματική Ποδοσφαιρική Ένωση* (Professional Football League). Η αλλαγή της επωνυμίας εγκρίθηκε κατά τη γενική συνέλευση της 6ης Οκτωβρίου 2008. Μεταξύ 2007 και 2012, πρόεδρος της Προ Λιγκ ήταν ο Ιβάν ντε Βίττε, επίσης πρόεδρος του συλλόγου της Γάνδης. Με την κατάργηση της Β΄ Κατηγορίας το 2016, δημιουργήθηκε μία νέα κατηγορία, η Πρώτη Κατηγορία Β και τη διοργάνωση του πρωταθλήματος ανέλαβε η Pro League.

Παραπομπές
----------

1. ↑  «La réforme du championnat approuvée: une grande lessive se prépare en D2 (INFOGRAPHIE)» (στα French). dh.be. 15 June 2015.. Ανακτήθηκε στις 8 July 2015.

Εξωτερικοί σύνδεσμοι
--------------------

* Επίσημη ιστοσελίδα
Ακατέργαστος έβενος
Ο **έβενος** είναι είδος ξύλου το οποίο είναι σχεδόν μαύρο, συμπαγές, σκληρό και βαρύ. Συνήθως προέρχεται από δένδρα του γένους διόσπυρος, αλλά το όνομα έβενος μπορεί να φέρουν και άλλα βαριά και μαύρα ξύλα από τελείως διαφορετικά γένη φυτών.

Ο έβενος είναι τόσο βαρύ ξύλο (μεγάλης πυκνότητας), ώστε βυθίζεται στο νερό. Η λεπτή δομή του και το εξαιρετικά λείο φινίρισμα που επιτυγχάνεται όταν λειανθεί τον καθιστούν πολύτιμο ως διακοσμητικό ξύλο, για τον λόγο αυτό είναι πολύ ακριβό.

Είδη
----

Τα δένδρα που παράγουν τον έβενο περιλαμβάνουν τα είδη: *Diospyros ebenum* («έβενος της Κεϋλάνης»), ιθαγενές της νότιας Ινδίας και της Σρι Λάνκα, *Diospyros crassiflora* (έβενος Gaboon), ιθαγενές της δυτικής Αφρικής, και *Diospyros celebica* (έβενος Macassar), ιθαγενές της Ινδονησίας.

Χρήσεις
-------

Το αντικείμενο που είναι κατασκευασμένο από έβενο αποκαλείται «εβένινο». Η ιστορία της χρήσης του εβένου είναι μακρά. Εγχάρακτα εβένινα τέχνεργα έχουν ανακαλυφθεί σε αρχαίους αιγυπτιακούς τάφους.

Οι σύγχρονες χρήσεις του εβένου περιορίζονται κυρίως σε μικρά αντικείμενα, ιδίως μέρη μουσικών οργάνων, όπως τα μαύρα πλήκτρα του πιάνου, τμήματα του βιολιού, της βιόλας, της κιθάρας κλπ.. Παραδοσιακά, τα μαύρα κομμάτια στο σκάκι κατασκευάζονταν από έβενο, ενώ π. χ. τα λευκά από ελεφαντόδοντο.

Παραπομπές σημειώσεις
---------------------

1. ↑  The Editors of Encyclopaedia Britannica (07 Νοεμβρίου 2019). «Diospyros». *Encyclopædia Britannica*. .
2. ↑  «Gaboon Ebony». *www.wood-database.com/ Lumber Identification (Hardwoods)*. The Wood Database. Ανακτήθηκε στις 11 Δεκεμβρίου 2016.
3. ↑  D.M. Dixon (19 Φεβρουαρίου 1961). «The ebony trade of ancient Egypt». *discovery.ucl.ac.uk*.
4. ↑  Sproßmann, Robert, et al. (2017). «Characterization of acoustic and mechanical properties of common tropical woods used in classical guitars». *Results in Physics* **7**: 1737-1742.

Φωτοθήκη
--------

* Εβένινη πινακίδα με τον φαραώ Ντεν, που βρέθηκε στον τάφο του στην Άβυδο. Χρονολογήθηκε στο 3000 π.Χ. περίπου.Εβένινη πινακίδα με τον φαραώ Ντεν, που βρέθηκε στον τάφο του στην Άβυδο. Χρονολογήθηκε στο 3000 π.Χ. περίπου.
* Σκαλιστοί ελέφαντες σε έβενο από τη Σρι ΛάνκαΣκαλιστοί ελέφαντες σε έβενο από τη Σρι Λάνκα

Εξωτερικοί σύνδεσμοι
--------------------

* Λεξιλογικός ορισμός του έβενος  στο Βικιλεξικό
* Πολυμέσα σχετικά με το θέμα  Ebony στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85038138
* GND: 7697258-6
* BNF: cb177776949 (data)

 |

 |
Ο **Βασίλειος Μαλεγκάνος** (1877-1905) ήταν Καστοριανός δάσκαλος που ασκούσε τα εκπαιδευτικά του καθήκοντα στο Κεφαλάρι Καστοριάς (τότε Σέτομα) γνώριμος του Στέφανου Δραγούμη.

Η δολοφονία του
---------------

Η σορός του Μελεγκάνου, σε φωτογραφία του Λεωνίδα Παπάζογλου. 
Ο Βασίλειος Μελεγκάνος δολοφονήθηκε από τσέτα βουλγαροφρόνων στις 14 Μαρτίου 1905. Σύμφωνα με τις πηγές η σορός του έφερε τριάντα λογχισμούς, ενώ: «Ο νεκρός μεταφέρθηκε από τους συγγενείς του για διαμαρτυρία και ερρίφθη ημίγυμνος εις το Διοικητήριον, το οποίον περιεκυκλώθη υπό πάσης σχεδόν της πόλεως, ζητούσης την απέλασιν εκ Καστορίας του προ 25ετίας άνευ λόγου διαμένοντος Βουλγάρου ιερέως άνευ κοινότητος βουλγαρικής». 

Ο τότε Μητροπολίτης Γερμανός Καραβαγγέλης μεταξύ άλλων προς τους συγκεντρωθέντες ανέφερε :«Πες τε στον Βασίλ Τσακαλάρωφ, Λαζάρ Ποπτράϊκωφ και τους λοιπούς ότι αυτά που ξέρανε να τα ξεχάσουν, τα ψέματα τελείωσαν».

Παραπομπές
----------

1. ↑  Μάνος, Νικόλαος. Αφανείς Γηγενείς Μακεδονομάχοι (1903-1913), Ι. Σ. Κολιόπουλος (επιστ. εποπτεία), Ι. Δ. Μιχαηλίδης – Κων. Σ. Παπανικολάου (επιμ.), Θεσσαλονίκη, Ε.Μ.Σ. – University Studio Press, 2008, σελ. 80.
2. ↑  Λεωνίδας Παπάζογλου. Φωτογραφικά πορτραίτα από την Καστοριά και την περιοχή της την περίοδο του Μακεδονικού Αγώνα, Μουσείο Φωτογραφίας Θεσσαλονίκης, 2005, σελ. 120.
3. ↑  Γερμανός Καραβαγγέλης, Απομνημονεύματα, σ. εκδ. Μπαρμπουνάκη
4. ↑  Ίων Δραγούμης, Τετράδια του Ίλιντεν ,εκδ. Πετσίβα σ. ,2000
Χάρτης των υπερνομαρχιών. Υπόμνημα:   
 \* Μπλε: Υπερνομαρχία Αθηνών-Πειραιώς  
 \* Πράσινο: Υπερνομαρχία Δράμας-Καβάλας-Ξάνθης  
 \* Κόκκινο: Υπερνομαρχία Ροδόπης-Έβρου
Οι **υπερνομαρχίες της Ελλάδας** ήταν διοικητικές μονάδες δεύτερου βαθμού και μια διοικητική μονάδα ανάμεσα στις περιφέρειες και τους νομούς. Διευθύνονταν από έναν εκλεγμένο αλλά σε μεγάλο βαθμό διακοσμητικό υπερνομάρχη, ενώ τα νομαρχιακά καθήκοντα εκτελούνταν από τους νομάρχες των συστατικών νομών των υπερνομαρχιών. Οι υπερνομαρχίες ήταν οι παρακάτω:

* Υπερνομαρχία Αθηνών-Πειραιώς
* Υπερνομαρχία Δράμας-Καβάλας-Ξάνθης
* Υπερνομαρχία Ροδόπης-Έβρου

  

Ο θεσμός καταργήθηκε στις στις 31 Δεκεμβρίου 2010 με την εφαρμογή του Πρόγραμματος Καλλικράτης

Δείτε επίσης
------------

* Νομός Αττικής

Παραπομπές
----------

1. ↑  Από τον «Καποδίστρια» στον «Καλλικράτη» Από την ιστοσελίδα In.gr. Ανάκτηση 31\08\2019
Το **αμπελοφάσουλο** (επιστημονική ονομασία: *Vigna unguiculata*) είναι ετήσιο ποώδες όσπριο από το γένος *Vigna*. Η ανοχή του στο αμμώδες έδαφος και στις λίγες βροχοπτώσεις το έχουν καταστήσει σημαντική καλλιέργεια στις ημίξηρες περιοχές σε όλη την Αφρική και την Ασία. Απαιτεί πολύ λίγα, καθώς οι όζοι της ρίζας του φυτού είναι σε θέση να συγκρατούν το ατμοσφαιρικό άζωτο, καθιστώντας το μια πολύτιμη καλλιέργεια για αγρότες με λίγους πόρους και κατάλληλο για συγκαλλιέργεια με άλλα φυτά. Ολόκληρο το φυτό χρησιμοποιείται ως ζωοτροφή.

Αναγνωρίζονται τέσσερα υποείδη αμπελοφάσουλου, εκ των οποίων τα τρία καλλιεργούνται. Υπάρχει έντονη μορφολογική ποικιλότητα εντός του είδους με μεγάλες διακυμάνσεις στο μέγεθος, το σχήμα και τη δομή του φυτού. Τα αμπελοφάσουλα μπορούν να είναι όρθια, ημιόρθια ή αναρριχώμενα. Καλλιεργείται κυρίως για τους σπόρους, οι οποίοι είναι πλούσιοι σε πρωτεΐνη, αν και τα φύλλα και οι ανώριμοι λοβοί σπόρων μπορούν επίσης να καταναλωθούν.

Τα αμπελοφάσουλα εξημερώθηκαν στην Αφρική και είναι ένα από τα παλαιότερα φυτά που καλλιεργήθηκαν. Ένα δεύτερο γεγονός εξημέρωσης συνέβη πιθανώς στην Ασία, πριν εξαπλωθούν στην Ευρώπη και την Αμερική. Οι σπόροι συνήθως μαγειρεύονται και γίνονται μαγειρευτά και κάρυ, ή αλέθονται σε αλεύρι ή πάστα.

Τα περισσότερα μπιζέλια καλλιεργούνται στην αφρικανική ήπειρο, ιδιαίτερα στη Νιγηρία και τον Νίγηρα, που αντιπροσωπεύουν το 66% της παγκόσμιας παραγωγής. Μια εκτίμηση του 1997 υποδηλώνει ότι τα μπιζέλια καλλιεργούνται σε 12,5 εκατομμύρια εκτάρια γης, έχουν παγκόσμια παραγωγή 3 εκατομμύρια τόνους και καταναλώνονται από 200 εκατομμύρια ανθρώπους σε καθημερινή βάση. Η προσβολή από έντομα είναι ένας σημαντικός περιορισμός στην παραγωγή αμπελοφάσουλων, προκαλώντας μερικές φορές απώλειες άνω του 90%.

Παραπομπές
----------

1. ↑  Gómez, Carlos (2004). «Cowpea Post-harvest Operations» (PDF). *Food and Agriculture Organization of the United Nations* (στα Αγγλικά). Ανακτήθηκε στις 19 Απριλίου 2017.
2. ↑  Singh, B. B.· Chambliss, O. L. (1997). «Recent advances in cowpea breeding». Στο: Singh, B. B. *Advances in Cowpea Research*. Ibadan, Nigeria: International Institute of Tropical Agriculture and Japan International Research Center for Agricultural Sciences.
3. ↑  Jackai, L. E. N.; Daoust, R. A. (1986). «Insect pests of cowpeas». *Annual Review of Entomology* **31**: 95–119. doi:10.1146/annurev.ento.31.1.95. .

Εξωτερικοί σύνδεσμοι
--------------------

* Πολυμέσα σχετικά με το θέμα  Vigna unguiculata στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85033658
* GND: 4209340-5
* NDL: 00570220

 |

 |
Ο **Νομός Αδριανουπόλεως** (1920 - 1922) ήταν νομός της Ελλάδας. Δημιουργήθηκε με την Συνθήκη των Σεβρών και διαλύθηκε με την Ανακωχή των Μουδανιών.

Συγκεκριμένα, η Ανατολική Θράκη προσαρτήθηκε στην Ελλάδα με τη Συνθήκη των Σεβρών και καταλήφθηκε από τον ελληνικό στρατό υπό τον Εμμανουήλ Ζυμβρακάκη τον Ιούνιο-Ιούλιο του 1920. Εγκαταλείφθηκε όμως τον Οκτώβριο του 1922 στα πλαίσια της Ανακωχής των Μουδανιών. Με τη Συνθήκη της Λωζάνης η περιοχή επιστράφηκε οριστικά στην Τουρκία. Διοικητικά ο νομός ανήκε στην Γενική Διοίκηση Θράκης μαζί με τους νομούς Έβρου, Καλλιπόλεως, Ραιδεστού, Ροδόπης και Σαράντα Εκκλησιών.

Σήμερα τα εδάφη του τέως ελληνικού νομού Αδριανουπόλεως, ανήκουν σε τρείς χώρες (Βουλγαρία, Ελλάδα και Τουρκία), και αποτελούν περιοχές τόσο του σημερινού Νομού Έβρου (Καστανιές, Ρίζια, Πεντάλοφος του Δήμου Ορεστιάδας κ.α.) άλλα και της τούρκικης επαρχίας Αδριανούπολης που έχει διαφορετική έκταση.

Πρωτεύουσα του νομού ήταν η ομώνυμη Αδριανούπολη ενώ ως Νομάρχης για το βραχύχρονο αυτό διάστημα υπηρέτησε ο Αλή Ναΐπ Ζαδέ, που εκλέχθηκε με το Κόμμα Φιλελευθέρων.

  


**Υποδιοικήσεις (επαρχίες) Νομού Αδριανουπόλεως**| Επαρχία | Πρωτεύουσα | Πληθυσμός |
| --- | --- | --- |
| Αδριανουπόλεως | Αδριανούπολη | 80.563 |
| Δρογγυλίου | Δρογγύλιον | 16.383 |
| Μακράς Γέφυρας | Μακρά Γέφυρα | 39.266 |
| Νίκης | Νίκη | 11.899 |
|

**Μεγαλύτερες πόλεις και οικισμοί του Νομού Αδριανουπόλεως**| Πόλη | Πληθυσμός | Κράτος στο οποίο ανήκει σήμερα ο οικισμός |
| --- | --- | --- |
| Αδριανούπολη | 50.201 |  Τουρκία |
| Μακρά Γέφυρα | 7.798 |  Τουρκία |
| Ορεστιάδα (Παλαιά) (σήμερα, αποτελεί προάστιο της Αδριανούπολης) | 6.651 |  Τουρκία |
| Ζαλούφιον | 2.638 |  Τουρκία |
| Βέργη | 2.599 |  Τουρκία |
| Μαγγάλια | 1.746 |  Τουρκία |
| Γάζα | 1.402 |  Τουρκία |
| Καστανιές | 1.399 |  Ελλάδα |
| Πετρωτά | 1.185 |  Ελλάδα |
| Νίκη | 1.116 |  Τουρκία |
| Ρίζια | 1.093 |  Ελλάδα |
| Γεωργιούπολις | 1.031 |  Τουρκία |
| Πεντάλοφος | 1.000 |  Ελλάδα |
|

Παραπομπές
----------

1. ↑  Γιώργος Θεοφάνους: «Εκλογές 1920» Αρχειοθετήθηκε 2016-06-10 στο Wayback Machine.
2. 1 2 3
3. ↑  Γιάννης Γκλαβίνας, Ο µουσουλµάνος υπήκοος στις αντιλήψεις των φορέων της ελληνικής διοίκησης την περίοδο 1912-1922, σχόλια σελ. 13
Το **Σώμα Εθνικής Αστυνομίας** (ισπανικά: *Cuerpo Nacional de Policía*, CNP) είναι η εθνική πολιτική αστυνομική δύναμη της Ισπανίας. Η CNP είναι κυρίως υπεύθυνη για την αστυνόμευση αστικών περιοχών, ενώ στην ύπαιθρο η αστυνόμευση είναι γενικά ευθύνη της Πολιτοφυλακής, της ισπανικής χωροφυλακής. Η CNP λειτουργεί υπό την εποπτεία του Υπουργείου Εσωτερικών της Ισπανίας. Χειρίζεται κυρίως την ποινική και δικαστική έρευνα, την τρομοκρατία και τα θέματα της μετανάστευσης. Οι αρμοδιότητες της Εθνικής Αστυνομίας ποικίλλουν ανάλογα με τις αυτόνομες κοινότητες, με την Ertzaintza (Λαϊκή Φρουρά) στη Χώρα των Βάσκων, την Mossos d'Esquadra στην Καταλονία, και την Foruzaingoa (Ορκωτή Αστυνομία) στη Ναβάρρα, είναι οι κύριοι φορείς της αστυνομίας, ενώ η BESCAM στην περιφέρεια της Μαδρίτης αποτελεί περισσότερο υπηρεσία πληροφοριών. Στην Ανδαλουσία, την Αραγονία, τις Αστούριες, τη Γαλικία και τη Βαλένθια οι μονάδες της Εθνικής Αστυνομίας σε επιχειρισιακό επίπεδο ενεργούν άμεσα υπό τις διαταγές των αυτόνομων κοινοτήτων στις οποίες βρίσκονται.

Βαθμοί
------

Πάνω από τις τάξεις των δοκίμων (υπάρχουν πέντε τάξεις δοκίμων), οι βαθμοί είναι:

* *Policía* - Αστυνόμος
* *Oficial de Policía* - Αξιωματικός της Αστυνομίας
* *Subinspector* - Υπο-επιθεωρητής
* *Inspector* - Επιθεωρητής
* *Inspector Jefe* - Αρχιεπιθεωρητής
* *Comisario* - Επίτροπος
* *Comisario Principal* - Ανώτερος Επίτροπος
* *Jefe Superior* - Ανώτατος Επίτροπος
* *Comisario General* - Γενικός Επίτροπος, και *Jefe de División* - Τμηματάρχης [ισόβαθμοί]
* *Subdirector General* - Γενικός Υποδιευθυντής
* *Director Adjunto Operativo* - Επιχειρισιακός Υποδιευθυντής
* *Director General de la Policía* - Γενικός Διευθυντής της Αστυνομίας

Παραπομπές
----------

1. ↑  bnbsoftware.gr[*νεκρός σύνδεσμος*] Αντίποινα των Anonymous για τις 6 συλλήψεις στην Ισπανία
2. ↑  libertaddigital.com Cuerpo Nacional de Policía
3. ↑  boe.es (Art. 9.a Ley Orgánica 2/1986, de 13 de marzo, de Fuerzas y Cuerpos de Seguridad)
4. ↑  lcweb2.loc.gov
5. ↑  policia.es Αρχειοθετήθηκε 2014-06-21 στο Wayback Machine. Escalas, Categorías y Divisas

Εξωτερικοί σύνδεσμοι
--------------------

* Επίσημος ιστότοπος
Το **Happy Tree Friends** είναι αμερικανική κινουμένων σχεδίων για ενήλικες που δημιουργήθηκε από τους Όμπρει Άνκρουμ, Ρόουντ Μοντίχο και Κενν Ναβάρο και αναπτύχθηκε από τους Μοντίχο, Ναβάρο και Ουόρεν Γκραφ για την Mondo Media. Η σειρά είναι δημοφιλής στο YouTube.

Η σειρά περιλαμβάνει χαριτωμένα ανθρωπομορφικά ζώα των δέντρων, σε χώρους παρόμοιους με παιδικές παραστάσεις, τα οποία ξαφνικά υφίστανται ακραία βίαιες καταστάσεις. Κάθε επεισόδιο περιστρέφεται γύρω από χαρακτήρες που υποφέρουν από τυχαίο ή σκόπιμο πόνο ή ακρωτηριασμό.

Παραπομπές
----------

1. ↑  Humphrey, Michael (November 11, 2011). «Mondo Interview: Happy Tree Friends Join Eminem, RWJ In YouTube's Billion Views Club». *Forbes*. .
2. ↑  «Happy Tree Friends: Season 1». *Metacritic.com*. CBS Interactive Inc. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 12 Σεπτεμβρίου 2013.
3. ↑  Horn, Jesse (10 Δεκεμβρίου 2010). «Happy Tree Friends». *Interview with Mondo Media CEO John Evershed*. Oddities Magazine. Αρχειοθετήθηκε από το πρωτότυπο στις 9 Μαΐου 2016. Ανακτήθηκε στις 7 Φεβρουαρίου 2013.

Εξωτερικοί σύνδεσμοι
--------------------

* *Happy Tree Friends* at Mondo Media
Η κύρια όψη της πλατείας
Η **Πλατεία Μακεδονίας** είναι η κεντρική πλατεία των Σκοπίων. Η πλατεία είναι η μεγαλύτερη στη Βόρεια Μακεδονία με συνολικό εμβαδό 18.500 τ.μ.. Βρίσκεται στο κεντρικό τμήμα της πόλης, δίπλα στον ποταμό Αξιό. Η ανεξαρτησία της χώρας από τη Γιουγκοσλαβία ανακηρύχθηκε εδώ από τον πρώτο πρόεδρο της χώρας, Κίρο Γκλιγκόροφ. Η ανάπλαση της πλατείας είναι μέρος του έργου «Σκόπια 2014».

Ιστορία
-------

Το 2007 η κυβέρνηση της πΓΔΜ ανακοίνωσε σχέδια ανακατασκευής της πλατείας, το οποίο μαζί με το Παλιό Θέατρο καταστράφηκε ολοκληρωτικά από τον σεισμό του 1963.

Στις 2 Μαΐου 2010 ανεγέρθηκαν δύο μνημεία, του Γκότσε Ντέλτσεφ και του Ντάμε Γκρούεφ, κοντά στην πέτρινη γέφυρα. Ο Δήμος Σένταρ ανήγειρε άγαλμα του Μεγάλου Αλεξάνδρου πάνω στον Βουκεφάλα, του οποίου τα αποκαλυπτήρια έγιναν στις 8 Σεπτεμβρίου 2011, ημέρα 20ης επετείου ανεξαρτησίας από τη Γιουγκοσλαβία.

Οι τρεις κύριοι δρόμοι που καταλήγουν στην πλατεία είναι η Μακσίμ Γκόρκι, η Ντίμιταρ Βλάχοφ και η οδός Μακεδονίας. Η οδός Ντίμιταρ Βλάχοφ μετατράπηκε σε πεζόδρομο το 2011. Η οδός Μακσίμ Γκόρκι, αν και δεν είναι πεζόδρομος, έχει στο πλάι ιαπωνικές κερασιές, τα άνθη των οποίων την άνοιξη σηματοδοτούν μια εβδομαδιαία σειρά ασιατικών πολιτιστικών εκδηλώσεων. Τέλος, η οδός Μακεδονίας, ο κύριος πεζόδρομος, συνδέει την πλατεία Μακεδονίας με τον παλιό σιδηροδρομικό σταθμό (που καταστράφηκε από τον σεισμό του 1963), όπου στεγάζεται το Μουσείο των Σκοπίων. Στην οδό Μακεδονίας βρίσκεται η οικία της Μητέρας Τερέζας, η οποία διαθέτει εκθέματα αντικειμένων από τη ζωή της Μητέρας Τερέζας. Η αρχική οικογενειακή κατοικία της Μητέρας Τερέζας βρισκόταν κοντά στην Πλατεία Μακεδονίας, ενώ σήμερα υπάρχει μια πινακίδα για την τοποθεσία. Ένας πύργος από τον Μεσαίωνα, δίπλα στο σπίτι της Μητέρας Τερέζας, παραμένει ως σήμερα. Ο πιο δημοφιλής τουριστικός περίπατος ξεκινάει από τον Παλαιό Σιδηροδρομικό Σταθμό κάτω από την οδό Μακεδονίας. Το αναπαλαιωμένο παλιό θέατρο και το νέο Αρχαιολογικό Μουσείο προσθέτουν επιπλέον πολιτιστικά μνημεία κατά μήκος της κύριας τουριστικής καθέτου οδού.

Πινακοθήκη
----------

* Η πλατεία το 2009Η πλατεία το 2009
* Το άγαλμα του Γκότσε ΝτέλτσεφΤο άγαλμα του Γκότσε Ντέλτσεφ
* Το άγαλμα του Μεγάλου ΑλεξάνδρουΤο άγαλμα του Μεγάλου Αλεξάνδρου
Η **Μπάρμπαρα Παλάσιος** (πλήρες όνομα: *Bárbara Palacios Teyde de Manrique* Μπάρμπαρα Παλάσιος Τέιδε ντε Μανρίκε, γεννημένη 9 Δεκεμβρίου 1963) είναι Βενεζουελανή τηλεπαρουσιάστρια, συγγραφέας και Μις Υφήλιος το 1986.

Το 1986 ως Μις Τρουχίγιο εκπροσώπησε την πόλη της στον διαγωνισμό Μις Βενεζουέλα, κέρδισε τον τίτλο και έλαβε το δικαίωμα να διαγωνιστεί στα Μις Υφήλιος.

Στις 21 Ιουλίου 1986 ως Μις Βενεζουέλα συμμετείχε στα Μις Υφήλιος, που διεξήχθησαν στην Πόλη του Παναμά. Κέρδισε τον τίτλο και έγινε η τρίτη νικήτρια από την Βενεζουέλα.

Εκτός από μοντέλο έχει εργαστεί ως τηλεπαρουσιάστρια για πάνω από δύο δεκαετίες, και έχει γίνει εκπρόσωπος πολυεθνικών εταιρειών στις Ηνωμένες Πολιτείες και τη Λατινική Αμερική. Ιδρύσε διάφορα διαφημιστικά γραφεία, και από το 2010 κατέχει την "Barbara Palacios Corporation", μια εταιρεία με έδρα τις Ηνωμένες Πολιτείες που εμπορεύεται προϊόντα γυναικών, με την δική τςη σειρά κοσμημάτων και προϊόντων ομορφιάς που πωλούνται σε καταστήματα με το όνομά της στη Φλόριντα.

Παραπομπές
----------

1. «Legendary actress Barbara Teyde dies of cancer». *20 minutos* (Spain). 16 September 2008.. Ανακτήθηκε στις 21 September 2010.
2. Badillo, Concepcion (23 July 1986). «Miss Universe's reign means a delay in plans». *Lakeland Ledger*. Associated Press (Lakeland, Florida).. Ανακτήθηκε στις 21 September 2010.
3. Ex Misses Universo que representaron un país que no era el suyo, univision.com. Accessed 3 August 2023.
4. «Barbara Palacios, beautiful businesswoman». *El Universo*. 23 August 2006.. Ανακτήθηκε στις 13 October 2010.
Με το όνομα **Αστυμέδουσα** αναφέρεται στην αρχαία ελληνική μυθολογία, σύμφωνα με μία παράδοση, η τρίτη κατά σειρά σύζυγος του Οιδίποδα, ύστερα από τον θάνατο της Ιοκάστης και της Ευρυγανείας.

Η Αστυμέδουσα ήταν θυγατέρα του Σθενέλου. Επειδή μισούσε τους γιους του Οιδίποδα Ετεοκλή και Πολυνείκη, των οποίων ήταν μητριά, τους κατηγόρησε συκοφαντώντας τους στον πατέρα τους ότι δήθεν της έκαναν ανήθικες προτάσεις. Ο Οιδίποδας τότε τους καταράστηκε να έρθει μία ημέρα που ο ένας να στραφεί εναντίον του άλλου σε αγώνα μέχρι θανάτου, όπως και έγινε.

Ο μύθος της Αστυμέδουσας αποτελεί μία ασαφή και σκοτεινή εκδοχή της ιστορίας του Οιδίποδα, που κατασκευάσθηκε ίσως προκειμένου να δικαιολογήσει την τραγική μοίρα του Ετεοκλή και του Πολυνείκη.

Παραπομπές
----------

1. ↑  Φερεκύδης, *FGrHist* 3 F 48

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 209

|  |  |
| --- | --- |
| 

|  |
| --- |
| * Πύλη:Μυθολογία
* Πύλη:Ελληνική μυθολογία
 |

 |
O **Ενρίκο Πεσκατόρε** (ιταλικά: *Enrico Pescatore*) ήταν Γενοβέζος στρατιωτικός διοικητής που ασχολήθηκε έντονα τον 13ο αιώνα με την Πειρατεία στην Μεσόγειο. Το πραγματικό του όνομα ήταν *"Ερρίκο ντε Κάστρο"* ή *"ντε Κάστελο"*. Τον τίτλο του Κόμη της Μάλτας δημιούργησε ο Ταγκρέδος της Σικελίας για λογαριασμό του Μαργαριτόνε. Αργότερα ο τίτλος μεταφέρθηκε στους αντιπάλους του Ταγκρέδου, τους οπαδούς στην νότια Ιταλία και Σικελία του αυτοκράτορα Ερρίκου ΣΤ΄. Ο λόγος ήταν ότι ο Ερρίκος Πεσκατόρε ήταν γαμπρός του προηγούμενου κόμητος της Μάλτας Γκουλιέλμο Γκράσσο. Ο Ερρίκος Πεσκατόρε υπηρέτησε πιστά τον αυτοκράτορα Ερρίκο ΣΤ΄ σαν ναύαρχος και κατόπιν (1204) τον διάδοχο του Φρειδερίκο Β΄ Χοενστάουφεν. 
Με την Δ΄ Σταυροφορία διαλύθηκε η Βυζαντινή Αυτοκρατορία (1204), το νησί της Κρήτης διεκδικούσε ο Βονιφάτιος ο Μομφερρατικός που του το είχε κάνει δώρο ο Βυζαντνός αυτοκράτορας. Ο υπέργηρος δόγης της Βενετίας Ενρίκο Ντάντολο εκμεταλλεύτηκε την αδυναμία του Βονιφάτιου να κυβερνήσει το νησί και το πούλησε στην Δημοκρατία της Βενετίας με ένα ευτελές ποσό. Ο Γενοβέζος κόμη της Μάλτας έντονα δυσαρεστημένος αποβιβάστηκε στην Κρήτη και κατέλαβε μεγάλα τμήματα του νησιού. Η Βενετία απάντησε αμέσως στέλνοντας στρατό που κατάφερε σε λίγα χρόνια να τον ανατρέψει, ξεκίνησε η Ενετοκρατία στην Κρήτη. Ο Ερρίκος φυλακίστηκε στα Χανιά και ο οπαδός του από την Δημοκρατία της Γένοβας Αλαμάννο ντα Κόστα ξεκίνησε νέα εκστρατεία στην Κρήτη. Ο Ερρίκος είχε έντονη συμμετοχή στην διοίκηση των αυτοκρατορικών Γαλέρων, μετέφερε (1225) την Ισαβέλλα Β΄ της Ιερουσαλήμ για να παντρευτεί τον αυτοκράτορα Φρειδερίκο Β΄.

Παραπομπές
----------

1. ↑  Madden, T.F. (2006). Enrico Dandolo and the Rise of Venice
2. ↑
3. ↑

Πηγές
-----

* David Abulafia. Henry count of Malta and his Mediterranean activities: 1203-1230, in Italy, Sicily and the Mediterranean, 1100-1400 (1987)
* Basso, Enrico (2015). "Pescatore, Enrico". Dizionario Biografico degli Italiani, Volume 82: Pazzi–Pia (in Italian). Rome: Istituto dell'Enciclopedia Italiana.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2890148149514596930000
* GND: 112102940X

 |

 |
Με τον όρο **εμπορικός στόλος** (αγγλικά: merchant fleet‎‎) χαρακτηρίζεται τόσο το σύνολο των εμπορικών πλοίων μιας Χώρας (εθνικός εμπορικός στόλος) όσο και το σύνολο των εμπορικών πλοίων ενός συνασπισμού Χωρών (π.χ. ΕΕ) ή και ακόμη το σύνολο των εμπορικών πλοίων του κόσμου όπου τότε γίνεται αναφορά για τον Παγκόσμιο εμπορικό στόλο.

Ο Παγκόσμιος εμπορικός στόλος το 1974 (1η Ιουνίου) αριθμούσε 30.279 πλοία συνολικής χωρητικότητας 286.844.774 κόρων ο.χ. ή συνολικού εκτοπίσματος 467.694.580 τόνοι d.w. από τα οποία τα 6.712 πλοία (126.871.657 κ.ο.χ.) ήταν δεξαμενόπλοια και τα υπόλοιπα 23.567 πλοία (159.973.117 κ.ο.χ.) ήταν φορτηγά, επιβατηγά κ.ά.

Ελληνική εμπορική ναυτιλία
--------------------------

Κύριο λήμμα: Ελληνικό εμπορικό ναυτικό
Ο ελληνικός εμπορικός στόλος ασχολείται σήμερα με το εμπόριο και τη μεταφορά αγαθών και υπηρεσιών παγκοσμίως. Αποτελείται από τα εμπορικά πλοία που ανήκουν σε Έλληνες εφοπλιστές, που φέρουν είτε την ελληνική σημαία είτε κάποια σημαία ευκαιρίας.

Η Ελλάδα είναι ένα ναυτικό έθνος κατά παράδοση, καθώς η ναυτιλία είναι αναμφισβήτητα η αρχαιότερη μορφή ενασχόλησης των Ελλήνων και βασικό στοιχείο της ελληνικής οικονομικής δραστηριότητας από την αρχαιότητα. Το 2015, η Ελληνική Εμπορική Ναυτιλία ήλεγχε τον μεγαλύτερο εμπορικό στόλο στον κόσμο από άποψη χωρητικότητας με συνολικό DWT 334.649.089 τόνους και στόλο 5.226 ελληνικών πλοίων, σύμφωνα με τον Βρετανικό οργανισμό Lloyd's List. Η Ελλάδα κατατάσσεται επίσης σε υψηλή θέση όσον αφορά όλους τους τύπους πλοίων, συμπεριλαμβανομένης της πρώτης για δεξαμενόπλοια και φορτηγά χύδην φορτίου.

Παραπομπές
----------

1. ↑  «Lloyd's List Top 100 Most Influential People in the Shipping Industry. Edition 6, page 61». Lloyd's List. Αρχειοθετήθηκε από το πρωτότυπο στις 23 Δεκεμβρίου 2015. Ανακτήθηκε στις 22 Δεκεμβρίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85083757
* GND: 4158988-9

 |

 |